Številka: 110-58/2024-6258

Objava: 14. 3. 2024

Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, [114/23](http://www.uradni-list.si/1/objava.jsp?sop=2023-01-3325) in [136/23](http://www.uradni-list.si/1/objava.jsp?sop=2023-01-4287) – ZIUZDS) in tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb, v nadaljevanju: ZJU)

**Upravna enota Žalec, Ulica Savinjske čete 5, 3310 Žalec**, objavlja prosto uradniško delovno mesto za določen čas – nadomeščanje uslužbenke na daljši bolniški odsotnosti:

**VIŠJI SVETOVALEC (DM šifra 95) v Službi za skupne zadeve – določen čas,**

**s polnim ali krajšim delovnim časom (nadomeščanje)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj štiri leta delovnih izkušenj,
* opravljen strokovni izpit iz upravnega postopka druge stopnje,
* znanje uradnega (slovenskega) jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

V skladu s 13. točko 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se v skladu s 54. členom Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, 81/03, 109/03, 43/04, 58/04 – popr., 138/04, 35/05, 60/05, 72/05, 112/05, 49/06, 140/06, 9/07, 33/08, 66/08, 88/08, 8/09, 63/09, 73/09, 11/10, 42/10, 82/10, 17/11, 14/12, 17/12, 23/12, 98/12, 16/13, 18/13, 36/13, 51/13, 59/13, 14/14, 28/14, 43/14, 76/14, 91/14, 36/15, 57/15, 4/16, 44/16, 58/16, 84/16, 8/17, 40/17, 41/17, 11/19, 25/19, 54/19, 67/19, 89/20, 104/20, 118/20, 168/20, 31/21, 54/21, 203/21, 29/22, 80/22, 103/22, 125/22, 25/23, 74/23, 127/23 in 19/24) skrajšajo za tretjino v primeru, če ima javni uslužbenec univerzitetno izobrazbo ali visoko strokovno izobrazbo s specializacijo oz. magisterij znanosti ali magistrsko izobrazbo (druga bolonjska stopnja).

Pri izbranem kandidatu se bo preverjalo, ali ima opravljen strokovni izpit iz upravnega postopka druge stopnje.

Delovne naloge:

* vodenje in odločanje v zahtevnih upravnih postopkih na prvi stopnji,
* vodenje najzahtevnejših upravnih postopkov na prvi stopnji,
* sodelovanje pri oblikovanju sistemskih rešitev in priprava najzahtevnejših gradiv,
* samostojna priprava zahtevnih analiz, informacij, poročil in drugih zahtevnih gradiv,
* samostojno opravljanje drugih zahtevnejših nalog,
* opravljanje drugih upravnih nalog podobne zahtevnosti.

Prijava mora vsebovati naslednje podatke, vsebovane na priloženem obrazcu »Vloga za zaposlitev«:

1. izjavo kandidata o izpolnjevanju pogoja zahtevane izobrazbe, iz katere mora biti razvidna vrsta študijskega programa, stopnja in smer izobrazbe, datum zaključka študija in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (čas opravljanja dela in stopnja zahtevnosti delovnega mesta),
3. pisno izjavo glede opravljenega strokovnega izpita iz upravnega postopka druge stopnje,
4. izjavo kandidata, da je državljan Republike Slovenije,
5. izjavo kandidata, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev, zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
6. izjavo kandidata, da za namen tega postopka dovoljuje Upravni enoti Žalec pridobitev podatkov o izpolnjevanju pogojev za zasedbo delovnega mesta iz uradnih evidenc drugih organov,
7. izjavo kandidata, da je seznanjen in dovoljuje, da bo Upravna enota Žalec podatke, ki jih je kandidat navedel v prijavo na prosto delovno mesto, obdelovala za namen izvedbe tega postopka.

Zaželeno je, da prijava vsebuje tudi kratek življenjepis ter da kandidat poleg formalne izobrazbe navede tudi druga znanja in veščine, ki jih je pridobil.

Komisija bo strokovno usposobljenost kandidatov presojala na podlagi dokumentacije ter na podlagi vnaprej določenih meril in metod za izbor kandidata.

Z izbranim kandidatom bo delovno razmerje sklenjeno za določen čas – nadomeščanje odsotne uslužbenke zaradi daljše bolniške odsotnosti, s krajšim ali polnim delovnim časom (delovni čas glede na razliko med 8-urno delovno obveznostjo in časom bolniške odsotnosti). Izbrani kandidat bo delo opravljal v prostorih Upravne enote Žalec, Ulica Savinjske čete 5, 3310 Žalec oziroma v drugih uradnih prostorih Upravne enote Žalec.

Pravice in dolžnosti javnega uslužbenca bodo določene glede na uradniški naziv višji svetovalec III (plačni razred: 36) sorazmerno delovnemu času za katerega bo sklenjena pogodba o zaposlitvi.

Kandidati vložijo prijave na priloženem obrazcu **»**Vloga za zaposlitev**«,** ki ga pošljejo v zaprti ovojnici z označbo: »za prosto delovno mesto višji svetovalec (DM 95), številka objave: 110-58/2024-6258« na naslov: Upravna enota Žalec, Ulica Savinjske čete 5, 3310 Žalec, in sicer v roku 12 dni po objavi na spletni strani Zavoda RS za zaposlovanje in osrednjem spletnem mestu državne uprave GOV.SI (<https://www.gov.si/zbirke/delovna-mesta/>). Za pisno obliko prijave se šteje tudi elektronska oblika, poslana na elektronski naslov: ue.zalec@gov.si, pri čemer veljavnost prijave ni pogojena z elektronskim podpisom.

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo upravna enota prejme po e-pošti se natisne) prijavo vložijo tako, da izpolnijo priložen obrazec, ki vsebuje vse podatke, potrebne za popolno prijavo.

Kandidati bodo o izbiri/neizbiri pisno obveščeni. Dodatne informacije o delovnem mestu lahko dobite na tel. št. 03/713 51 41 (Vesna Čanžek Čoklc).

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

 Simona Stanter

 načelnica